— Распаўсюджаныя ў наш час інсульты, інфаркты, вянозныя трамбозы, дыябет 2 тыпу, астэапароз (ломкасць касцей), метабалічны сіндром (атлусценне) — усе гэтыя хваробы вельмі небяспечныя і могуць прывесці да інвалідызацыі і нават гібелі чалавека. Але яны залежаць ад ладу жыцця, і ёсць магчымасць іх папярэджваць, — сказала Ірма Барысаўна. — Таму генетычны пашпарт — гэта не прысуд, а кіраўніцтва да дзеяння. Калі мы выяўляем у чалавека, напрыклад, высокую рызыку сардэчна-сасудзістых захворванняў — то гэта добры стымул адмовіцца ад шкодных звычак. Трэба кінуць курыць, нармалізаваць вагу, заняцца фізкультурай, кантраляваць артэрыяльны ціск і г.д. — і тады ў чалавека з’явіцца магчымасць папярэдзіць захворванне, падоўжыць сваю маладосць, адтэрмінаваць старасць і павялічыць працягласць жыцця. Яшчэ прасцей з дыябетам 2 тыпу. Аднойчы да нас прывялі двухгадовую дзяўчынку, і ў яе выявілася генетычная схільнасць да гэтага захворвання. Мама сказала, што цяпер яна будзе прывучаць дзіця да нармальнай ежы — і ў такім выпадку дыябету можна пазбегнуць, дзяўчынка вырасце здаровай. Пры генетычнай схільнасці да астэапарозу паказаны прэпараты кальцыя і малочная дыета. І чым раней будзе выяўлена схільнасць да таго ці іншага захворвання, тым больш магчымасцей паўплываць на сітуацыю.